**EEML PEFC grupisertifikaadi liikmete sisekontrolli käigus vajaminevad dokumendid**

Metsaomaniku poolt:

* Metsamajanduskava(d) sisekontrolli käigus külastatavate kinnistute kohta;
* Tehtud tööde nimekiri kontrollitavate kinnistute kohta (erinevad raied: hooldusraied, uuendusraied, valgustusraied), metsauuendustööd, kultuuride hooldamine, maaparandus, teede ehitamine, taimekaitsevahendite kasutamine jmt);
* Muude metsakasutusviiside kavandamise ja metsa müügi dokumentatsioon;
* Raietega seotud dokumentatsioon (raiemahud, seire);
* Raietööde tellimisel, nende vastuvõtu-üleandmise aktid arved jmt;
* Lepingud: erinevate alltöövõtjatega (raietööd, uuendus, maaparandus, kultuuride hooldamine jm metsamajanduslikud tööd, lepingud kohalike jahiseltsidega);
* Taimede päritolu tõendav dokumentatsioon normide järgi;
* Seemnete päritolu tõendav dokumentatsioon normide järgi;
* Taimekaitse juhendmaterjalid (juhul, kui kasutatakse taimekaitsevahendeid);
* VEP-lepingud;
* Muude looduskaitsealade teatised, korralduskavad või muud dokumendid;
* Metsakahjustuste korral kahjustuste teatised;
* Metsamajanduslike tööde juhendmaterjalid;
* Tööohutuse juhendmaterjalid, ametijuhendid, töölepingud (ettevõtete puhul);
* Vajadusel omandiõiguse tõend;
* Juhtimissüsteemi ja tegevusstrateegia dokumendid;
* Kaubamärgi kasutamise dokumendid/väljavõtted;
* Koolitustel/seminaridel/kursustel osalemise tõendid/kinnitused.

Dokumentide nimekiri on näitlik ning sisekontrolli käigus kontrollitakse vaid neid dokumente, mis kohalduvad kontrollitava metsaomaniku tegevusega. Dokumentide täpse nimekirja mida kontrollitakse lepivad metsaomanik ning kontrollüksus sisekontrolli käigus eraldi kokku.

EEML poolt määratud kontrollüksusel on sisekontrolli käigus õigus küsida metsaomanikult täiendavaid dokumente, mis puudutavad PEFC Eesti jätkusuutliku metsamajandamise standardi nõudeid ja nende täitmist.